Тәрбие сағаты «Қош келдің,құтты Наурызым!»   
  
Мақсаты: Наурыз мейрамы туралы түсінік беру. Балалардың   
ойлау, қабылдау, зейін қабілеттерін дамыту. Жүйелі сөйлеуге, мерекелік көңілін көтеру, елге деген   
сүйіспеншілікпен бірге, салт-дәстүрді құрметтеуге тәрбиелеу.   
Көрнекіліктер: Наурыз мерекесіне арналған суреттер,   
интерактивті тақта,бесік.   
  
Сабақ барысы: 

Ұйымдастыру кезені

Айгүл Алимсеитовна:   
— Сәлеметсізбе, құрметті ата-аналар, балалар, қонақтар! Бүгінгі Наурыз мейрамына арналған «Қош келдің,құтты Наурызым!» атты ашық сабағымызды бастауға рұқсат етіңіздер!

Балауса Бақытжанқызы:  
— Балалар, міне Наурыз да келді. 22 наурыз жыл басы. Наурыз үлкен мейрам.   
Көптен күткен Наурыз тойы арайлы,   
Нұрға бөлеп міне жатыр манайды!   
Мал біткеннің бал татыған ұызды,   
Қуат болып қанымызға тарайды.   
Төрт түлік мал халқымыздың сүйері,   
Көңілімнің күмбірлеген күйі еді.   
«Аман ба» деп мал жаның?   
Бірін-бірі құшақтасып сүйеді.

Айгүл Алимсеитовна:  
— Ал, балалар! Құрметті ата-аналар, ұстаздар! Бәріміз тұрып бір-бірімізді құшақтап, бір-бірімізге жақсы тілектер айтып, Наурыз мейрамымен құттықтайық!   
Наурыз – Ұлыстың ұлы күні құтты болсын!   
Ақ мол болсын!   
Жаңа жыл бақ, береке, молшылық әкелсің! 

Балауса Бақытжанқызы:  
Наурыз шығыс күнтізбесінде жаңа жыл басы деп саналады. 21-22 наурызда күн мен түн теңеледі. Наурыз деген сөздің өзі «нау» — жаңа, «руз» — кун деген сөздерден алынып, жаңа жыл деген   
ұғымды білдіреді. Адамдар Наурызға дайындалады. Олар үй, арық, аула, көшені тазалайды. Ағаш, гүл егеді. Адамдар үйлерінде дастархан жайады. Ән шырқап, би билеп, ойын ұйымдастырады.   
— Құрметті қонақтар, балалар! Наурыз құтты болсын! (Зейнеп,Ақжібек шашу шадады)

Балауса Бақытжанқызы: Сөз жұмбаққа көңіл аударыңыздар. (экранда сөз жұмбақ)

Айгүл Алимсеитовна:   
— Наурыз — бақыттың бастамасы, ұлылықтың ұйытқысы, жақсының жаршысы, ынтымақтың белгісі, өмірге нұр сыйлаған, сезімге гүл сыйлаған халық қастерлейтін күн. (экранда слайд)  
— Ал, енді біздің кішкентай бүлдіршіндеріміз наурыз мейрамға дайындаған тақпақтарын ұсынады.   
  
ІІІ. Тақпақтар   
Інжу: Бата беріп атамыз,   
Бата беріп апамыз,   
Тәтті болып жасалған,   
Наурыз дәмін татамыз.   
Тұмар: Көктем келді бүгін,   
Күнім төкті нұрын   
Сайрап барлық құстар,   
Ән салуға құштар.

Айгүл Алимсеитовна:Көктемнің алғашқы күндерінен бастап жер бетіне қылтиып, бой көтеріп гүлдер өседі. Бұлар көктемнің алғашқы гүлдері деп аталады. Бұл бәйшешек, жауқазын, қызғалдақ. (интерактивті тақтамен жұмыс,слайд)   
Бегім: Түрлі-түсті әйбат,   
Гүлдер шықты жайнап.   
Қызығып ылғи барамын,   
Қырға шықты ойнап.   
Амина: Сәнді көктем нұрымен,   
Наурыз тойы жырымен,   
Көңіл гүлдей жайнасың. 

Айгүл Алимсеитовна:Көктем — жыл мезгілінің әдемі бір кезені. Наурыз айында күн ұзарып, түн қысқарады. Күн көзінің шуағы молаяды. Қар еріп, жырашықтардан су аға бастайды. Көктем – өте көңілді мезгіл. (интерактивті тақтадағы суреттерді көрсету)   
Гаухар: Дастарханда дәніміз,   
Жайдарымыз бәріміз.   
Жарасу бар, жаулық жоқ,   
Қандай жақсы Наурыз!   
Еркенұр: Қарды ерітіп жылғасы,   
Наурыз келді – жыл басы.   
Шуақ төкті жарық күні,   
Мейрамында халықтың.   
Ақбота: Балалар-ау, балалар!   
Шақырады далалар.   
Көктем келді гүл алып,   
Құстар келді жыр алып.

Қазақ биі «Қамажай»  
  
Жұмбақ

Айгүл Алимсеитовна:   
— Ал енді балалар! Жұмбақтардың шешуін табыңдар:   
Дәмді-дәмді тағамдарды жинайды,   
Қонақтарды көңілдене сыйлайды.   
(дастархан)   
Бұл не? Дұрыс айтасыңдар, балалар! Бұл дастархан. Ал дастарханға қандай қазақтың ұлттық тағамдары қойылады?   
Қазақтың ұлттық тағамдары,   
Жасымнан жақын маған бәрі.   
Теңермес ем оларға мен,   
Ешбір асты ғаламдағы. 

Ұлттық тағамдарды таныстыру. «Наурыз көжені» Ақнұр таныстырып өтеді. 

Қазақ халқы қонақ күтуді де, қонақ болып қыдыруды да қызық көрген. Сондықтан қазақ халқының тойлары да көп болған. Соның біреуі бесікке салу. Бесікке салу тойына жиналғандар өлең айтып, әзіл –қалжын, ұлттық ойындарын ойнап көңіл көтерген. Бесікке салу тойларын ырымын көрсетіп, түсіндіріп беретін Тамилаға сөз береміз. 

Ұлттық ойын «Арқан тартыс»   
  
Наурыз мейрамында халық қуанып ұлттық ойын түрлерін ойнап көңіл көтерген. Сонын ішінде «Көкпар», «Қыз қуу», арқан тарту т.б ойындар. (интерактивті тақтамен жұмыс)   
— Ал, балалар, ендеше «арқан тартыс» ойынын ойнап, күшімізді сынап көрелік! Екі командаға бөлініп арқанды тартасыңдар.Кімнің командасы осы арқанды бірінші болып өзіне қарай тартады, сол команда жеңімпаз болып есептеледі. 1,2,3! Бастаймыз! (балалар арқан тартысады)   
Рахмет! Отырамыз!   
  
Қорытындылау   
  
Қазақ халқының ежелгі салт-дәстүрінің бірі – бата-тілек білдіру. «Сөз арқылы жаратушыға жалынып, жалбарынып ықпал етуге болады деп түсінген ата-бабаларымыз. «Жаңбырменен жер көгереді, батамен ер көгереді», «Баталы құл арымас» — деген ой-пікірді уағыздап, кейінгі ұрпағына ықылас білдіріп, ақ ниетпен бата беріп, тілек тілеуді дәстүрге айналдырған. Раяна қызымыздың батасын қабыл алайық.Рахмет!

Балауса Бақытжанқызы:  
— Құрметті мұғалімдер, қонақтар!Біздің оқушымыз Ақнұрдың өнерің ұсынамыз.   
Айгүл Алимсеитовна:   
Осымен, құрметті қонақтар! Бүгінгі Наурыз мейрамына арналған тәрбие сағатымыз аяқталды. Назарларыңызға көп рахмет! Сау болыныздар!